NoeFlandre/osm-polygon-wikidata-only huggingface dataset:
Skovby Kirke (Skanderborg Kommune)

For alternative betydninger, se Skovby Kirke. (Se også artikler, som begynder med Skovby Kirke) Skovby kirke ligger i Skanderborg Kommune (før 2007 Galten Kommune); indtil Kommunalreformen i 1970 lå det i Framlev Herred (Århus Amt Østjylland). Kor og skib er opført i romansk tid af granitkvadre over skråkantsokkel. Begge de retkantede døre er i behold, norddøren tilmuret, syddøren i brug. Mod nord ses tilmurede romanske vinduer. Korets romanske østvindue er i brug men udvidet i lysåbningen. Tårnet er opført i sengotisk tid, våbenhuset er fra 1887, da kirken gennemgik en større renovering. Kor og skib har bjælkeloft, korbuen er pudset med begge kragbånd er bevarede. Tårnets underrum har otteribbet hvælv og står i forbindelse med skibet ved en spidsbue. Tårnrummets hvælv har ribbedekorationer og motivet med Pelikanen som hugger sig i brystet for at føde sine unger. Alterbordet dækkes af paneler fra 1500-tallet. Altertavlen er fra omkring 1600, maleriet er fra begyndelsen af 1800-tallet. Prædikestolen er fra 1601 og signeret Moten Sneker. Den romanske granitfont har fire stående løvepar med fælles mandshoved, den firkantede fod har hjørnehoveder og løver i felterne (Mackeprang s.234). Fonten er registreret i Mackeprang – Nord og Sønderjylland – Østjyske løvefonte – Den klassiske type – Galtengruppen. Eksterne kilder/henvisninger Skovby Kirke Arkiveret 4. oktober 2007 hos Wayback Machine på nordenskirker.dk Skovby Kirke på korttilkirken.dk Skovby Kirke på danmarkskirker.natmus.dk (Danmarks Kirker, Nationalmuseet)
Skovbyskolen

Skovbyskolen er en folkeskole i Galtens bydel Skovby. Historie Skovby oplevede en stærk befolkningstilvækst fra starten af 1960'erne. Hvor byen indtil da havde været en landsby med en lille brugsforening og en skole med tre klasser, fik den 1. august 1974 Skovbyskolen med dentalhygiejne og fire klasser på hvert trin. I samme periode kom der sportshal og flere daginstitutioner. Væksten bestod i høj grad af børnefamilier, og med børnenes fraflytning er antallet af klasser reduceret. Skolen har nu 729 elever, fordelt på 0.-9. klassetrin med 3-4 klasser på hvert trin. SFO "Skråvejen" blev oprettet som børneinstitution i 1978. I 1999 blev den lavet om til Skråvejens SFO, og i 2001 flyttede den ind på Skovbyskolen. Den har ca. 190 tilmeldte børn fra 0. til 2. klasse. Specialtilbud Columbusskolen er et specialskoletilbud med 35 elever, opdelt i 5 klasser efter børnenes faglige, sociale og følelsesmæssige udvikling. Der er ansat 8 lærere og 7 pædagoger. Center Skovby har 23 elever mellem 13 og 17 år, som kan have sociale, emotionelle og/eller specifikke indlæringsvanskeligheder. Flere elever har diagnoser inden for autismespektret eller ADHD. Eksterne henvisninger Skovbyskolen Arkiveret 7. november 2018 hos Wayback Machine
Skovbølgård

Skovbølgård er en hovedgård i Felsted Sogn, Lundtoft Herred, Åbenrå Amt. Bygningerne Sydlængen fra 1760, nordlængen fra 1761 og hovedbygningen i rokokostil fra 1765 ved bygmester Lorentz Jacobsen udgør tilsammen et klassisk gårdanlæg og har været fredet siden 1925. Hovedbygningen er opført i gule teglsten i én etage over en høj kælder med halvt afvalmet tegltag. Ejerrække Skovbølgaard var i starten af 1700-tallet en del af adelsslægten Ahlefeldts godser i Slesvig. I størstedelen af 1800-tallet ejede nordmanden Johan Georg Kittel gården. Han var stor fortaler for tyskheden i Nordslesvig. (15 - ) Paul Uge ( -1571) Peter Uge (1571-1589) Paul Uge (1589- ) Magdalena Rathlau, gift Uge ( -1621) Claus Uge (1621-1648) Jasper v. Buchwald (1648- ) Anna Rathlau, gift Buchwald ( -1675) Marquard v. Buchwald ( -1695) Claus v. Buchwald (1695-1703) Benedict Frederik v. Rumohr (1703-1708) Frederik Ahlefeldt (1708-1709) Armgaard Margrethe Reventlow, gift Ahlefeldt (1709-1722) Carl Ahlefeldt (1722-1725) Boet efter Carl Ahlefeldt (1725-1728) Nicolai Paulsen (1728-1732) Anna Dorothea Maria Paulsen, gift Behn (1732- ) Balthazar Behn ( -1775) Christopher T. Kock (1775-1776) Christian G. Kock (1776-1778) Henning Paulsen (1778-1784) Maria Elisabeth Kock, gift Paulsen (1784-1796) Peter Ægidius (1796-1809) Anna Maria Thomsen, gift Ægidius (1809-1822) Peter Christian Ægidius (1822-1880) Johan Georg Kittel (1880-1922) August Ahrend Bruhn (1922-1941) Helene F. Petersen, gift Bruhn (1941-1969) Georg Ernst Bruhn (1969- ) Hans Georg Bruhn (2003- ) Katja Mathiasen Skovbølgård trinbræt Skovbølgård fik trinbræt med sidespor (tysk: Haltestelle) på Aabenraa Amts Jernbaners linje Aabenraa-Gråsten 1899-1926. Trinbrættet lå i Gammel Skovbøl 1 km mod vest. Noter Eksterne kilder/henvisninger Danske herregårde: Skovbølgaard Arkiveret 6. januar 2018 hos Wayback Machine
Skoven Kirke

Skoven Kirke ligger lidt øst for landsbyen Skoven ca. 11 km NV for Frederikssund (Region Hovedstaden). Kirken blev opført 1897 i nationalromantisk stil efter tegninger af Martin Borch. Efter en brand 1982 blev Skoven Kirke genopbygget af Mangor & Nagel 1983. Genopbygningen af kirken i start-firserne, kom til at blive en længere kamp med de sædvanlige instanser, der skal inddrages i kirkesammenhænge. Det erfarede kunstneren Sven-Aage Larsen fra Jægerspris, der sammen med hustruen Lotte W. Larsen, forestod udsmykningen af kirken ved genopbygningen - i tæt samarbejde med arkitekten Torben Hjort fra Mangor & Nagel. Resultatet blev dog ganske flot og har høstet megen anerkendelse. Mange unge bryllupspar har således fået deres kærlighed forseglet i denne lyse kirke og er således et bevis på, at denne kirke har fundet sin plads i den moderne verden - til trods for sin placering midt mellem sommerhuse og militære 3.verdenskrigs øvelser. Ideen i udsmykningen udsprang i, at der skulle laves "et lyst og venligt rum", som Sven-Aage udtrykte det. Udvendigt er kirken stort set uændret , men indvendigt er der sket store ting. Til væggene har kunstnerparret produceret ca. 3000 stentøjskakler med vievandskorset. Alt er lavet i hånden. Produktionen foregik i parrets værksted i Koblerne, som ligger opad Nordskoven. I koret står en betonramme, der indrammer en smuk glasmosaik. Glasmosaikken er tegnet af Sven-Aage Larsen og udført hos glarmestrene Frese & sønner. Til bagbelysning af mosaikken er benyttet ovenlysvinduer fra Velux. En god detalje, som indbragte en pris fra Velux-fonden. Den afdøde, lokale væverske, Mette Feilberg, har vævet prædikestolens fine tæppe, efter oplæg af Sven-Aage Larsen. Sven-Aage Larsen døde i 2004 efter en kræftsygdom, som følge af hans brug af keramikovnen, der i kirkens genopbygningsår måtte gennemgå en renovering med Zeronit - som viste sig at være et kræftfremkaldende materiale på lige fod med Asbest. Eksterne kilder og henvisninger Skoven Kirke på KortTilKirken.dk
Skovgaarde

Skovgaarde er en gammel hovedgård, som nævnes første gang i 1466. Skovgaarde ligger i Søby Sogn, Båg Herred, Assens Kommune. Hovedbygningen er opført i 1721 og ombygget 1863. Skovgaarde Gods er på 245,9 hektar med Ellegården, Bomosegård og Klintegården Ejere af Skovgaarde (1466-1482) Verner Pedersen Pil (1482-1512) Otto Johansen Skinkel (1512-1525) Laurids Pedersen Norby (1525-1570) Oluf Lauridsen Norby (1570-1585) Maren Henriksdatter Sandberg gift Norby (1585-1594) Henrik Olufsen Norby (1594-1599) Margrethe Johansdatter Brockenhuus gift Norby (1599-1601) Magdalene Olufsdatter Norby gift Munk (1601-1610) Oluf Pedersen Norby (1610-1639) Oluf Pedersen Norby / Bendix Pedersen Norby (1639-1641) Bendix Pedersen Norby (1641) Jørgen Brahe (1641-1660) Karen Bille / Hilleborg Bille (1660-1670) Jørgen Hartvigsen (1670) Bendix Hartvigsen (1670-1671) Kirsten Wenzelsdatter Roth Kirck gift (1) Hartvigsen (2) Steensen (1671-1701) Erik Steensen (1701-1706) Kirsten Wenzelsdatter Roth Kirck gift (1) Hartvigsen (2) Steensen (1706-1708) Slægten Steensen (1708) Barbara Christine Eriksdatter Steensen gift Holck (1708-1712) Mogens Holck (1712-1755) Barbara Christine Eriksdatter Steensen gift Holck (1755-1771) Christian Rantzau (1771-1822) Frederik Siegfried Rantzau (1822-1829) Erhard Rantzau (1829-1846) Frederik Sigfred Rantzau (1846-1904) August Frederik Rantzau (1904-1906) Cai Rantzau (1906-1922) Carl Frederik Rantzau (1922-1924) August Kjær (1924-1965) Niels Hansen Christoffersen (1965-1980) E. Hauch Fenger (1980-1995) Mogens Hauch Fenger (1995-1998) H. P. Egeskov / E. M. Egeskov (1998-) Jette Hempel-Hansen / Jens Hempel-Hansen
Skovgårde Voldsted

Skovgårde Voldsted er et middelalderligt voldsted på Djursland, beliggende ca. 3 km. vest for Fjellerup og 31 km øst for Randers. Voldstedet består af en firkantet borgbanke på 70 m x 43 m, med fremspringende hjørnebastioner der er hævet omkring 2,5 m, med opbyggede stensætninger, over en nu tørlagt voldgrav. Der er brolægning og fundamentrester af en trefløjet bygning, der i sydfløjen står i næsten tegl i op til 2 meters højde. Man kender ikke meget til stedets historie, men den ejedes omkring 1500 af Jens Madsen, og kom senere i slægten Lykkes eje; bygningerne brændte ned i 1541. Eksterne kilder og henvisninger Skovgårde Voldsted i Slots- og Kulturstyrelsens database fortidsmindeguide.dk Arkiveret 4. maj 2011 hos Wayback Machine DSD Henning Dehn-Nielsen: Fortidsminder i Danmark ISBN 87-11-13039-3
Skovgårde Voldsted

Skovgårde Voldsted is an ancient monument in Nørager Parish, Norddjurs Municipality, Denmark. The site contains the archaeological remains of the old Skovgård Manor. History In the late 15th century Skovgård manor was owned by Jens Madsen Munk of Viborg (died ~1501). His daughter Ellen (died after 1511) was married to Hans Lykke on the nearby manor of Rugaard, and through her the manor came into possession of the Lykke family. Lady Ellen held Skovgård as a widow, but then it was inherited by her son Erik Lykke (dead before 1536). During her grandson's, Erik Eriksen Lykke, ownership, Skovgård burned down in 1541, but was later rebuilt. Erik Lykke junior's son Falk Lykke, sold it in 1619 to Dorotea Juul (died 1644), widow of Jørgen Kaas, and through her the manor came to her nephew Captain Hans Juul (died 1697) , who sold it in 1648 to Just Høeg (died 1649). In a few years Skovgård then changed hands several times, before it came into the possession of Otto Kruse (died 1699), who joined it with the manor Østergård in the nearby Fjellerup parish. The two manors were then conjoined as a production unit until 1789, after which it has been a small hamlet, Skovgårde, with originally three farmsteads. The archaeological site became a protected ancient monument in 1884. Archaeological remains The remains of the manor consist of a rectangular embankment of 70 meters x 43 meters, with protruding stonework bastions in the corners, raised about 3.5 meters over a now drained moat. There is paving, and foundation remains of a three-winged building; in the south wing made of bricks, with a height of up to two meters. References
Skovgårdsparken

Skovgårdsparken er et alment boligområde i Gellerup i Brabrand, Aarhus V under Brabrand Boligforening. Den er boligforeningens tredje byggeprojekt, efter Hans Broges Parken og Søvangen, som også ligger i Gellerup. De fleste af boligerne blev opført i årene 1960-1967 og hører muligvis ikke med i den oprindelige Gellerupplan, der først blev lanceret i 1964. Området er heller ikke direkte omfattet af Helhedsplanen. Skovgårdsparken består af i alt 432 boliger opført i perioden 1960-1991. Heriblandt Glashuset, som med sit specielle udseende er meget tydeligt i området. Det er primært ungdomsboliger (40 ud af 56 lejemål), og man skal være studerende for at bo der. Området har været plaget af en del af de samme problemer som Gellerupparken og Toveshøj. Skovgårdsparken er under omfattende renovering siden 2011. Det er et pionerprojekt, der med en opnået reducering af energiforbruget på 90%, sætter nye standarder inden for energi og bæredygtighed og derfor har det vundet renoveringsprisen 2013. Noter og Referencer Eksterne Kilder Gellerup.nu Bydelsportal
Skovkirken

Skovkirken er en lille kirke, som tilhører Kolonien Filadelfia. Den er tegnet af arkitekt Holger Jensen i 1973. Se også Kolonien Filadelfia Kirke Eksterne henvisninger Skovkirken Arkiveret 31. januar 2011 hos Wayback Machine hos Nordens Kirker Skovkirken hos KortTilKirken.dk
Skovlunde Kirke

Skovlunde kirke er en kirke fra 1972 i den københavnske bydel Skovlunde. Kirken blev tegnet af arkitekten M.A.A Aage Porsbo, opført i røde mursten og indviet pinsedag. I kirken findes glasmalerier udført af Jens Urup fra 1982 og værker malet af Erik Hagens fra 2014. Referencer Eksterne henvisninger Skovlunde Kirke hos Skovlundekirke.dk Skovlunde Kirke hos KortTilKirken.dk
Skovsbo (Fuglsbølle Sogn)

For alternative betydninger, se Skovsbo. (Se også artikler, som begynder med Skovsbo) Skovsbo er en gammel gård på Langeland, som nævnes første gang i 1464 i et landstingsvidne. Gården ligger i Fuglsbølle Sogn, Langelands Sønder Herred, Langeland Kommune. Hovedbygningen er opført i 1835 og ombygget i 1877. Skovsbo Gods er på 153 hektar. Ejere af Skovsbo (1464-1479) Bonde Nielsen (1479-1500) Nis Jensen (1500-1521) Ukendt Ejer (1521-1551) Peder Lauridsen Straale Steensen (1551-1578) Otto Pedersen Straale Steensen (1578) Regitze Lauridsdatter Grubbe gift (1) Steensen (2) Baad (3) Pentz (1578-1608) Kjeld Baad (1608-1610) Regitze Lauridsdatter Grubbe gift (1) Steensen (2) Baad (3) Pentz (1610-1629) Ulrik Pentz (1629-1640) Bernt Petersen von Deden (1640-1660) Karen Rudbeksdatter Pors gift von Deden (1660-1690) Rudbek Berntsen von Deden (1690) Hilleborg Jørgensdatter Grubbe gift von Deden (1690-1704) Bernt Frederik Rudbeksen von Deden (1704) Mette Margrethe Sehested gift von Deden (1704-1706) Christopher Radeleff (1706-1726) Niels Hansen (1726-1733) Birgitte Sophie Olufsdatter gift Hansen (1733) Birgitte Sophie Prag gift (1) Hansen (2) Schalck (1733-1742) Johan Otto Hansen (1742-1744) Birgitte Sophie Prag gift (1) Hansen (2) Schalck (1744-1765) Poul Henrik Schalck (1765-1767) Birgitte Sophie Prag gift (1) Hansen (2) Schalck (1767) Henricha Christine Wilhelmine Poulsdatter Schalck gift Hansen (1767-1779) Niels Jørgensen Hansen (1779-1807) Frederik Christian Jørgensen Hansen (1807-1820) Johan Otto Hansen (1820) Christen Hansen (1820-1871) Jeppe Krogsgaard Pilegaard (1871-1898) Julius Alexius Pilegaard (1898-1909) Constance Sophie Graae gift Pilegaard (1909-1914) Julius Constantin Pilegaard Graae (1914-1916) Sigrid Sibbern Wilhelmsdatter Køhler gift Graae (1916-1955) Knud Johannes Edward Kromphardt (1955-1980) Ove C. Kromphardt (1980-1998) Erik Kromphardt (1998-) Henrik Oldenbjerg
Skovsgård (Humble Sogn)

For alternative betydninger, se Skovsgård. (Se også artikler, som begynder med Skovsgård) Skovsgård (også benævnt Skovsgaard) er en gammel hovedgård 11 km sydøst for Rudkøbing på Langeland. Den nævnes første gang i 1457. Hovedbygningen er opført i 1887-1889 ved Jens Vilhelm Petersen. Der er offentlig adgang til Skovsgård Gods fra 1. maj til 30. september. Skovsgård Gods er på 394 hektar og ejes i dag af Den Danske Naturfond, der arbejder på et projekt som skal forene fødevareproduktion, etablering af vild natur og oplevelsesøkonomi. Planen er at 234 hektar marker, naturarealer og skov skal indhegnes, så der kan udsættes kvæg, vildheste og grise, for at genskabe naturlige dynamikker, til gavn for natur og biodiversitet, såkaldt "Rewilding". For at invitere befolkningen ind på området er der anlagt stier som udgår fra Skovsgaard Gods, hvor der er etableret publikumsfaciliteter og kulturtilbud som også tilbyder arrangementer og overnatningsmuligheder under et kaldet Naturdestination Skovsgaard. Ejere af Skovsgård (1457-1459) Peder Modeskal (1459-1483) Mattes Mads Jonsen Hvitax (1483-1510) Jes Mattesen Hvitax (1510) Anne Jesdatter Hvitax gift Lvd (1510-1543) Mads Lvd (1543-1558) Claus Jørgensen Daa (1558-1563) Karen Clausdatter Daa gift Pors (1563-1603) Stig Pors (1603-1609) Rudbek Stigsen Pors (1609-1631) Kirsten Eriksdatter Norby gift Pors (1631) Stig Rudbeksen Pors / Karen Rudbeksdatter Pors / Sophie Rudbeksdatter Pors gift Gagge (1631-1643) Stig Rudbeksen Pors (1643) Sophie Rudbeksdatter Pors gift Gagge (1643-1667) Claus Gagge (1667-1708) Rudbek Clausen Gagge (1708-1709) Sophie Christine Rudbeksdatter Kaas gift Gagge (1709-1756) Jørgen Kaas (1756) Birgitte Sophie Jørgensdatter Kaas gift von Pultz (1756-1760) Henrik Christoph von Pultz (1760-1791) Hans Mikkelsen / Laurids Mikkelsen / Rasmus Mikkelsen (1791-1797) Laurids Mikkelsen (1797-1800) Ane Kristine Overgaard gift Mikkelsen (1800-1829) Hans Lauridsen Mikkelsen (1829-1863) Dorthe Kristine Johansdatter gift Mikkelsen (1863) Laurine Hansdatter Mikkelsen gift Møller (1863-1883) Jacob Møller (1883-1900) Laurine Hansdatter Mikkelsen gift Møller (1900-1926) Hans Lauritzen Møller (1926-1929) Jeppa Hastrup gift Møller (1929-1951) Thyra Laurine Dorthea Lauritzen Møller gift Fuglede (1951-1979) Ellen Margrethe Ingeborg Lauritzen Fuglede (1979-) Danmarks Naturfond Referencer Eksterne henvisninger Naturdestination Skovsgaards hjemmeside Skovsgaard Gods på Danmarks Naturfonds hjemmeside Arkiveret 16. juli 2024 hos Wayback Machine Skovsgaard Gods på Den Danske Naturfonds hjemmeside
Skovshoved Kirke

Skovshoved Kirke er en kirke i Skovshoved, beliggende på Krøyersvej i Klampenborg. Den er opført 1914-1915 i nyromansk stil efter tegninger af arkitekt Alfred Brandt. Kirkebygningen er opført af røde teglsten over granitsokkel og består af skib med apsis mod vest, tårn ved sydøsthjørnet og et kapel fra 1930 ved nordøsthjørnet. Hovedindgangen mod vest er udformet som en rundbuet portal med tympanon under et cirkelvindue omgivet af evangelistsymbolerne. Tårnet havde oprindelig et kubeformet spir, som i 1935 blev afløst af det nuværende pyramidespir. Skibet er overdækket af et tøndehvælv, apsiden har halvkuppelhvælv. Alteret og knæfaldet er en gave fra dronning Louise. Altertavlen har tredelt, forgyldt ramme, maleriet er udført af Axel Helsted og er et forstudie til altertavlen i Kristkirken. Apsidens syv vinduer havde oprindelig glasmalerier af Johannes Kragh, disse blev i 1965 udskiftet med de nuværende glasmosaikker af Knud Lollesgaard. I 1968 fik cirkelvinduet mod øst indsat en glasmosaik af Knud Lollesgaard. På ydermuren ved indgangen hænger en mindetavle for Aage Helge Olstrup og andre faldne i Danmarks frihedskamp. Eksterne kilder og henvisninger Skovshoved Kirke Arkiveret 31. januar 2011 hos Wayback Machine hos nordenskirker.dk Skovshoved Kirke hos KortTilKirken.dk
Skovshoveds kyrka

Skovshoveds kyrka (danska: Skovshoved Kirke) är en kyrka i Skovshoved i norra delen av Storköpenhamn. Kyrkan ligger på Krøyersvej i Klampenborg. Kyrkobyggnaden Kyrkan uppfördes åren 1914 - 1915 i nyromansk stil efter ritningar av arkitekt Alfred Brandt. Invigningen ägde rum 17 oktober 1915. Byggnaden har en stomme av röda tegelstenar och består av ett långhus som vilar på en sockel av granit. Vid långhusets västra kortsida finns kor och absid. Vid långhusets sydöstra sida finns ett torn och vid det nordöstra hörnet ett kapell från 1930. Huvudentrén är utformad som en välvd portal med tympanon under ett rundfönster omgivet av evangelistsymboler. Tornet hade ursprungligen en kubformad spira, som 1935 ersattes av nuvarande pyramidformade tornspira. Kyrkorummet är täckt av ett tunnvalv. Absiden har ett halvt kupolvalv. Absidens sju fönster hade ursprungligen glasmålningar av Johannes Kragh. 1965 ersattes dessa med nuvarande glasmosaik av Knud Lollesgaard. 1968 fick östra rundfönstret en glasmosaik av Knud Lollesgaard. På ytterväggen vid entrén hänger en minnestavla för Aage Helge Olstrup och andra som stupade i Danmarks frihetskamp. Inventarier Altaret med knäfall är en gåva från drottning Louise. Altartavlan har en tredelad, förgylld ram. Målningen är utförd av Axel Helsted. Orgeln med 24 stämmor är byggd 1968 av TH. Frobenius og Sønner Orgelbyggeri A/S. Referenser Skovshoveds kyrka hos nordenskirker.dk Skovshoveds kyrka hos kirkehistorie.dk Externa länkar Kyrkans webbplats Wikimedia Commons har media som rör Skovshoveds kyrka.
Skovskolen

Skovskolen er en afdeling under Institut for Geovidenskab og Naturforvaltning ved Københavns Universitet. Skovskolen holder til på to matrikler: Skovskolen i Nødebo og Skovskolen Eldrupgård i Auning på Djursland. Da Skovskolen blev oprettet i 1948, var det som en selvstændig uddannelsesinstitution, der skulle ruste skovens arbejdere til nye tider. Dansk skovbrug skulle være et konkurrencedygtigt erhverv og ny teknologi – først og fremmest motorsaven – skulle introduceres til skovarbejderne. Skovskolen gik i begyndelsen under navnet Skovarbejderskolen og fik til huse i gamle træbarakker ved Kagerup i Nordsjælland. På kurser af fire ugers varighed lærte eleverne, der ofte havde mange års erfaring med arbejde i skoven, at håndtere den nye tids teknologi. Siden har Skovskolen gennemgået en rivende udvikling. I 1963 flyttede Skovskolen til den nuværende lokalitet i Nødebo og over årene er skolen vokset, så den i dag uddanner både, skov- og naturteknikere, urbane landskabsingeniører, natur- og kulturformidlere og skov- og landskabsingeniører. Derudover står Skovskolen for efteruddannelsesaktiviteter for hele skovsektoren, ligesom den lægger lokaler til kurser og konferencer for det private erhvervsliv. I 2018 var der 90 ansatte, 450 studerende og 350 elever, foruden 1000 kursister. Hovedbygningen i Nødebo er den gamle, stråtækte skovridergård Skovfryd, mens de øvrige bygninger på Skovskolen løbende er blevet opført i harmoni med den omgivende skov. De mange lave bebyggelser giver Skovskolen et præg af landsbymiljø. Danmarks fjerdestørste skov, Gribskov, ligger som nabo til Skovskolen, og den bruges til aktiviteter i forbindelse med uddannelserne, og en af Danmarks største søer, Esrum Sø, ligger ligeledes tæt ved. Med de store universitetsfusioner i 2007 blev Skovskolen en del af Det Biovidenskabelige Fakultet, der igen med fakultetsfusionen pr. 1. januar 2012 blev en del af Det Natur- og Biovidenskabelige Fakultet ved Københavns Universitet. Eksterne kilder/henvisninger Skovskolens hjemmeside Københavns Universitets hjemmeside Hjemmeside for Institut for Geovidenskab og Naturforvaltning Referencer
Skovstrup (Aalborg Kommune)

For alternative betydninger, se Skovstrup. (Se også artikler, som begynder med Skovstrup) Skovstrup er en landsby i det nordlige Himmerland med 39 indbyggere (2008). Skovstrup er beliggende nær Romdrup Å fem kilometer sydøst for Gistrup, syv kilometer sydøst for Aalborg Universitetskvarter og 14 kilometer sydøst for Aalborg centrum. Landsbyen hører under Aalborg Kommune og er beliggende i Gunderup Sogn. I dag (2009) fungerer landsbyen som soveby for Aalborg. Der er busforbindelse til Aalborg og fire km til dagligvarebutikker. Oprindelig har byen op til 1960-70 haft en række funktioner, der ikke eksisterer i dag: Folkeskole (den største i Gunderup sogn), købmand, smed, sparekasse, ishus, mejeri, kalkgrav og kalkværk. En række af bygningerne findes stadig. Af de oprindelige syv gårde drives kun to i dag som landbrug. Skovstrup er en del af et kulturhistorisk interesseområde. Landskabet Skovstrup er en karakteristisk randlandsby, anlagt og beliggende på overgangen mellem det højtliggende, dyrkbare morænelandskab og den lavtliggende eng, her hævet havbund fra stenalderhavet. Den gamle kystskrænt samt en ø i stenalderhavet er væsentlige elementer i byens landskab. I byens sydlige del skærer en markant erosionsdal sig langt ind i morænelandskabet, med græssede overdrev, kilder og småskove. Dalens vandløb hedder Risbrogrøften, som er tilløb til Romdrup Å. Trods navnet er der ikke egentlig skov i Skovstrup, men en tæt, langstrakt galleriskov af ask og ahorn på kystskrænten. Engene (Romdrup ådal) er i dag opdyrkede. Landsbyen må antagelig være udflyttet fra nærmeste adelby, Nøvling engang i middelalderens begyndelse. Referencer Skovstrup i kommuneplan for Aalborg Kommune Kulturhistorien i Nordjylland Arkiveret 2. januar 2018 hos Wayback Machine
Skovvang Stadion

Skovvang Stadion er et atletikstadion, som benyttes af Blovstrød Løverne. Det blev tidligere brugt til fodbold som hjemmebane for Allerød Fodbold Klub, som nu er flyttet til Allerød Idrætspark. Referencer Eksterne henvisninger Skovvang Stadion på stadions.dk Arkiveret 3. april 2012 hos Wayback Machine